Source: http://public.mkab.hu/dev/dontesek.nsf/0/5EDE83D90BF38D51C12584F9004AD6F5?OpenDocument
Timestamp: 2020-05-30 03:21:13
Document Index: 18095281

Matched Legal Cases: ['Kúria ', 'bíróság ', 'Kúria ', 'bíróság ', 'bíróság ', 'Kúria ', 'Kúria ', 'bíróság ', 'Kúria ']

IV/02010/2019
. IV/02010/2019
Első irat érkezett: 12/17/2019
Az ügy tárgya: A Kúria Bfv.III.351/2019/9. számú végzése elleni alkotmányjogi panasz (büntetőügy; eltérő minősítés)
Előadó alkotmánybíróra szignálás napja: 02/03/2020
Az indítványozó - az Abtv. 27. §-a alapján - a Debreceni Járásbíróság 5.B.27/2016/99. számú ítélete, a Debreceni Törvényszék 18.Bf.277/2018/19. számú ítélete és a Kúria Bfv.III.351/2019/9. számú végzése alaptörvény-ellenességének megállapítását és megsemmisítését kérte az Alkotmánybíróságtól.
Az indítványozóval szemben folyamatban volt büntetőeljárásban az elsőfokú bíróság közokirat-hamisítás és lopás bűntette miatt az indítványozót szabadságvesztésre és közügyektől eltiltásra ítélte, valamint vagyonelkobzást rendelt el. A másodfokú bíróság az elsőfokú ítéletében a tényállás, valamint a cselekmények jogi minősítésének megváltoztatása nélkül az indítványozóra kiszabott büntetéseket jelentős mértékben enyhítette. A Kúria a felülvizsgálati eljárásban hozott végzésével az első- és másodfokú ítéleteket hatályában fenntartotta.
Az indítványozó álláspontja szerint a Kúria - bár formálisan a korábbi ítéleteket hatályában fenntartotta -, indokolásában a rendelkező résszel szembemenve a jogerős döntéstől eltérő anyagi jogi álláspontot foglalt el és indokolt meg. Azáltal, hogy így egyes tényállási pontok tekintetében elismerte az indítványozó cselekvőségének nem megfelelő minősítését, tehát indokoltnak tartotta cselekményének a vádtól és a jogerős döntéstől eltérő minősítését, de nem a Be. szerinti, a vádtól eltérő minősítés esetére előírt szabályok szerint járt el, sérült az indítványozó védelemhez való joga, az indokolt döntéshez való joga, valamint a tisztességes eljáráshoz való joga..
a Debreceni Járásbíróság 5.B.27/2016/99. számú ítélete, a Debreceni Törvényszék 18.Bf.277/2018/19. számú ítélete és a Kúria Bfv.III.351/2019/9. számú végzése
IV_2010_0_2019_inditvany_anonim.pdf